|  |  |
| --- | --- |
|  | **EELNÕU** |
|  | 02.05.2024 nr 1-4/24/161 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Vallavalitsusele hanke korraldamiseks ja lepingu sõlmimiseks nõusoleku andmine (talihooldus)** |
|  |
| Võttes aluseks kohaliku omavalitsuse üksuse finantsjuhtimise seaduse § 28 lg 3 ning Tapa Vallavolikogu 28.01.2019 määruse nr 47 “Tapa vallavara valitsemise kord” § 6 lg 1 p 2:   1. Anda Tapa Vallavalitsusele nõusolek korraldada riigihange Tapa valla teede ja tänavate talihoolduseks. Hankeleping sõlmitakse perioodiks 01.11.2024 – 30.04.2029. 2. Otsus jõustub teatavakstegemisest.   Käesoleva otsuse peale võib esitada Tapa Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanus otsusest teada saama või esitada kaebuse Tartu Halduskohtu halduskohtumenetluse seadustikus sätestatud korras. | |
|  | |

|  |
| --- |
| *(allkirjastatud digitaalselt)*  Maksim Butšenkov  Volikogu esimees |

|  |
| --- |
| **Seletuskiri volikogu otsuse eelnõu „Vallavalitsusele hanke korraldamiseks ja lepingu sõlmimiseks nõusoleku andmine (talihooldus)“ juurde** |
| 2024. a kevadel lõppesid nii Tapa Vallavalitsuse poolt sõlmitud teede talihoolduse lepingud.  Tapa valla teede talihoolduseks viidi hange läbi 2019. aasta suvel ja sõlmiti lepingud 5 aastaseks perioodiks. Hange oli jagatud 15 osaks  Osa 1 Tapa linn  Osa 2 Tamsalu linn  Osa 3 Jäneda-Metskonna-Kõrveküla  Osa 4 Patika-Ojaküla  Osa 5 Jootme-Kuru-Linnape  Osa 6 Lehtse-Läste-Tõõrakõrve  Osa 7 Moe  Osa 8 Karkuse  Osa 9 Savalduma-Alupere-Naistevälja  Osa 10 Vistla-Porkuni-Piisupi-Järvajõe  Osa 11 Koplitaguse-Assamalla-Koiduküla-Kullenga-Vadiküla-Võhmetu  Osa 12 Uudeküla-Sauvälja-Sääse-Loksa  Osa 13 Põdrangu-Araski- Kaeva  Osa 14 Kursi-Kerguta-Vajangu-Kuie-Aavere-Vajangu küla  Osa 15 Võhmuta-Järsi-Türje    Hanke osades 1 ja 2- Tapa ja Tamsalu piirkonna talihooldus sisaldas lisaks lumelükkamisele ka tänavate libedustõrje teenust soolaga. Osades 3- 15 hangiti lumelükkamise teenust.  Hangete tulemusel sõlmiti lepingud ja töid teostasid järgmised ettevõtted:   * OÜ Tapa Autobussipark 3 osas (Tapa linnas, Moe ja Karkuse piirkonnas) * D&A Tehnika OÜ 2 osasTamsalu ja Savalduma- Alupera- Naisevälja piirkonnas * Lehtse Masinaühistu 4 osas (Jootme, Patika, Lehtse ja Jäneda piirkonnas) * Mati Kallasmaa Vistla- Porkuni- Piisupi- Järvajõe piirkonnas * Greengrow Teenused OÜ Koplitaguse-Assamalla-Koiduküla-Kullenga-Vadiküla-Võhmetu piirkonnas * OÜ Martex Kopad Uudeküla-Sauvälja-Sääse-Loksa piirkonnas * Osaühing Everok Põdrangu-Araski- Kaeva piirkonnas * Aktsiaselts Võhmuta PM 2 osas (Kursi-Kerguta-Vajangu-Kuie-Aavere-Vajangu küla ja Võhmuta-Järsi-Türje piirkonnas)     Viimasel kolmel aastal on keskmiselt ühe talveperioodi kulud olnud talihooldusele 300 000 – 400 000 eurot. Aastal 2022, kui oli tegemist lumerohke talvega, olid kulutused lumetõrjetöödele 424 000 eurot.  Järjepideva teenuse tagamiseks on mõistlik hange viia läbi viieks aastaks, sest sõltuvalt talvest võib olla osutatava teenuse maht aastate lõikes väga erinev. Pikema perioodi vältel tasakaalustavad lumevaesed ja lumerohked talved üksteist. Samuti on töövõtjatel pikema lepingu korral kindlus teha tehnikasse investeeringuid.  Hankelepingu eeldatav maksumus eelnõus nimetatud perioodiks on kuni 1 800 000 eurot koos käibemaksuga.  Õigusakti rakendamisega kaasnevad kulud kaetakse valla eelarvest ja planeeritakse eelolevate perioodide eelarvetesse vastavalt riigihanke tulemusel pakutud maksumustele.  Eelnõu ja seletuskirja koostas  Kadri Kirsipuu  hankespetsialist |