|  |  |
| --- | --- |
|  | **EELNÕU** |
|  | 04.04.2024 nr 1-4/24/155 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Vallavara võõrandamine otsustuskorras** |
|  |
| Tapa vallale kuuluvad Linnape külas Kaalumaja (kat.tunnus 79201:001:0545) ja Linnape park (kat.tunnus 79201:001:0543) kinnistud.  MTÜ Linnape Küla Selts (registrikood 80031138) esitas 02.10.2023 Tapa Vallavalitsusele taotluse [nr 4-8/23/2025-1,](https://adr.novian.ee/tapa_vald/dokument/6026546) milles avaldas soovi omanda Tapa vallalt Kaalumaja ja Linnape pargi kinnistud. MTÜ Linnape Küla Selts on antud kinnistuid aastakümneid korras hoidnud ja seal oma üritusi korraldanud.  MTÜ Linnape Küla Selts on tegutsenud alates 04.03.1998 ning nende põhikirjaline eesmärk on piirkondlikku/kohalikku elu edendada ja arendada. MTÜ Linnape Küla Selts tegutseb ja omab Linnape külas asuvat Seltsimaja (kat.tunnus 79201:001:0542) kinnistut, mis piirneb Kaalumaja ja Pargi kinnistutega. Eelpool nimetatud kolm kinnistut moodustavad terviku endisest Linnape mõisa pargist. MTÜ Linnape Küla Selts soovib korrastada kinnistud, võtta need kasutusse seltsi põhikirjaliste eesmärkide saavutamiseks, viia läbi kogukondlike üritusi ja arendada piirkonda.    Tapa vald ei vaja nimetatud vara kohaliku võimu teostamise otstarbeks ega muudeks vajadusteks, mistõttu peab Tapa Vallavalitsus otstarbekas vara võõrandamist.  Tulenevalt asjaoludest, et MTÜ Linnape Küla Selts tegutseb vabatahtlikkuse alusel, oma tegevuses kasumit ei taotle ja tegutseb piirkonna kogukonna hüvanguks soovivad nad omandada kinnistud alandatud hinnaga.  Tapa vallavolikogu 28.01.2019 määruse nr 47 „Tapa vallavara valitsemise kord“ (edaspidi – kord) § 23 kohaselt võib vallavara võõrandada, kui vara ei ole vallale vajalik kohaliku võimu teostamise otstarbeks ja selle muul viisil kasutamine ei ole otstarbekas. Korra § 26 lg 3 punkti 8 kohaselt võib vallavara võõrandada tasuta või alla harilikku väärtust volikogu otsuse alusel. Korra § 28 lg 1 punkti 12 kohaselt võib vallavara võõrandada otsustuskorras muudel juhtudel vallavolikogu otsuse alusel.  Tapa Vallavolikogu nõustub kinnitud võõrandama alandatud hinnaga, kuid seetõttu seab tingimuseks kinnistute tagasiostu võimaluse vastavalt võlaõigusseaduse § 238 lõikele 1 ning ostueesõiguse seadmise Tapa valla kasuks vastavalt võlaõigusseaduse § 244.  Eeltoodut arvestades ja lähtuvalt Tapa vallavolikogu 28.01.2019 määruse nr 47 „Tapa vallavara valitsemise kord“ § 23 lg 1 ja § 28 lg 1 p 12:   1. Võõrandada MTÜle Linnape Küla Selts (registrikood 80031138) järgmised Tapa vallale kuuluvad kinnistud:   1.1 Tartu Maakohtu kinnistusosakonna kinnistusregistri registriosa nr 24442950 kantud Kaalumaja kinnistu asukohaga Lääne-Viru maakond, Tapa vald, Linnape küla, Kaalumaja (kat.tunnus 79201:001:0545, pindala 2,45 ha, sihtotstarveüldkasutatav maa 100% hinnaga 200,00 (kakssada) eurot;  1.2 Tartu Maakohtu kinnistusosakonna kinnistusregistri registriosa nr 21430150 kantud Linnape park asukohaga Lääne-Viru maakond, Tapa vald, Linnape küla, Linnape park (kat.tunnus 79201:001:0543, pindala 6624 m², sihtotstarve üldkasutatav maa 100% hinnaga 200,00 (kakssada) eurot.   1. Kinnistute võõrandamise tingimused on:   2.1 ostueesõiguse seadmine Tapa valla kasuks;  2.2 müügileping sõlmitakse Tapa valla tagasiostuõigusega;  2.3 ostja kannab kinnistute müügiga seotud kulud (notaritasu ja riigilõiv).     1. Ostjal MTÜ Linnape Küla Selts kanda kinnistute ostusumma kokku 400 eurot Tapa Vallavalitsuse arveldusarvele nr EE722200001120077103 hiljemalt ühe kuu jooksul käesoleva otsuse kättesaamisest. 2. Vara võõrandamiseks vajalike toimingute teostamise korraldab Tapa Vallavalitsus ostuhinna laekumisest arvates ühe kuu jooksul, leppides ostjaga lepingu notariaalse sõlmimise aja eelnevalt kokku. 3. Otsus jõustub teatavakstegemisest. | |
|  | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

Eelnõu ettekandja: Marko Teiva, arendusspetsialist

MTÜ Linnape Küla Selts on nõus mõlema eelnõus esitatud variandiga.